**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 2.7. 2018**

● **Futures ceny zrnín na burzách k 2.7.2018**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** |
| MATIF Paríž | 178,50 | IX.´18 | *▲* |
| CBoT Chicago | 154,15 | IX.´18 | *▼* |
| KBB Bratislava | 151,74 | VIII.´18 | *▼* |
| **Kukurica** |
| MATIF Paríž | 165,00 | VIII.´18 | *▼* |
| CBoT Chicago | 114,38 | XII.´18 | *▲* |
| BÉT Budapešť | 150,40 | IX.´18 | *▼* |
| KBB Bratislava | 143,21 | VIII.´18 | *▼* |
| **Repka olejka** |
| MATIF Paríž | 358,25 | VIII.´18 | *▲* |
| KBB Bratislava | 343,73 | VIII.´18 | *▼* |

*Kurz (NBS): EURO/USD: 1,1639 ▼ ; EURO/HUF: 329,81 ▲*

*Trend: od posledného predošlého údaju: nárast ▲ ; resp. pokles ▼*

**Trhové ceny obilnín vo vybraných krajinách Európskej únie**

|  |
| --- |
| **Trhové ceny obilnín v EÚ k 2.júlu 2018**, €uro/tona (bez DPH) |
| **pšenica potravinárska** | **jačmeň kŕmny** | **kukurica kŕmna** |
| DE | Hamburg | **180,50** | ▲ | DS | DE | Hamburg | **166,50** | ▼ | DS | DE | Mannheim | **178,50** | ▼ | DS |
| FR | Rouen | **172,23** | ▼ | DP | FR | Rouen | **-** | - | DP | FR | Bordeaux  | **156,73** | ▼ | DP |
| BE | Brusel | **180,00** | ▼ | DP | BE | Brusel | **174,00** | ▼ | DP | HU | Budapešť | **150,56** | ▼ | GEX |
| HU | Transdanub | **157,93** | ▼ | FG | HU | Budapešť | **-** | **-** | GEX | AT | Viedeň | **-** | - | DS |
| AT | Viedeň | **-** | - | DS | AT | Viedeň | **138,00** | - | DS | PL | Zachodni | **161,57** | ▼ | DF |
| PL | Slaski | **163,33** | ▲ | DF | PL | Zachodni | **154,78** | ▼ | DF | RO | Mutenia | **148,44** | ▼ | DS |
| CZ | Praha | **164,78** | - | DF | CZ | Praha | **-** | **-** | DF | SK | Bratislava | **148,37** | - | DP |
| RO | Constanta | **186,74** | ▲ | FOB | RO | Mutenia | **149,95** | ▼ | DS | **raž potravinárska** |
| SK | Bratislava | **149,59** | ▼ | DP | SK | Bratislava | **128,19** | - | DP | DE | Hamburg | **163,50** | - | DS |
| **pšenica kŕmna** | **jačmeň sladovnícky** | CZ | Praha | **-** | - | DF |
| DE | Hamburg | **174,50** | ▼ | DS | DE | Mannheim | **225,50** | ▲ | DS | SK | Bratislava | **-** | **-** | N |
| HU | Budapešť | **-** | **-** | GEX | CZ | Praha | **-** | **-** | DF | **pšenica tvrdá** |
| PL | Slaski | **163,17** | ▲ | DF | FR | Rouen  | **-** | **-** | DP | ES | Cordoba | **196,00** | - | DS |
| AT | Viedeň | **-** | **-** | DS | PL | Zachodni | **190,94** | ▲ | DF | FR | Port-la-Nouvelle | **-** | - | DP |
| SK | Bratislava | **-** | - | DP | SK | Bratislava | **-** | **-** | - | IT | Foggia | **217,50** | - | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné. D – dodané; S – silo; DS – zo sila, na nákladnom aute; DP – z farmy, na nákladnom aute; DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 25.- 26.týždňu 2018 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** |
| **kvalita E** | 155 - 160 | 150 - 160 | 155 - 160 |
| **kvalita A** | 150 - 155 | 150 - 160 | 150 - 160 |
| **kvalita B** | 130 - 145 | 150 - 160 | 150 - 160 |
| **Pšenica kŕmna** | 140 | 145 – 150 | 145 - 150 |
| **Jačmeň sladovnícky** | - | - | - |
| **Jačmeň kŕmny** | 140 | 145 - 150 | 140 - 150 |
| **Kukurica na zrno** | 150 - 155 | 140 - 150 | 150 |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Urminský, Ing. Jakubička, Ing. Papp; Ing. Slocik; Ing. Krajanec.*

● **Komentár**

Začiatok žatvy na Slovensku je tento rok neobvykle skoro, na niektorých miestach aj o 2-3 týždne skôr. Dôvodom je najmä aprílový deficit zrážok a vysoké denné teploty, ktoré urýchlili vývoj ozimín, ale najmä tvorbu zrna. Regulovala sa tým úroda repky aj ozimnej pšenice. Kukurica ťažšie vzchádzala a je preto slabá, vyžadovala si zavlažovanie, lebo zrážky pomáhali len lokálne. Podľa odhadov VÚPOPu k 15.5.2018 by úroda pšenice ozimnej mala dosiahnuť 4,15 t.ha-1, jačmeňa jarného 3,52 t.ha-1 a repky 2,22 t.ha-1 .

Podľa ostatnej správy Európskej Komisie sa opäť znížil odhad svetovej produkcie pšenice o 3 mil. ton na 744 mil. t, vplyvom poklesu v Ruskej federácii (o -9,4% medziročne, na 68,5 mil. t) a v krajinách EÚ (medziročne o -1,4% na 149,4 mil. t), najmä kvôli suchým podmienkam v Nemecku a Poľsku. V USA je už pšenica ozimná zobratá na 41% a jej kondícia je na 37% dobrá až vynikajúca, ale na 34% slabá až veľmi slabá. Taktiež 77% porastov kukurice v USA je vo veľmi dobrom stave, podobne ako 73% porastov sóje (správa USDA k 28.6.2018).

Čína od 6.júla 2018 zavádza 25% dovozné clo na rôzne výrobky z USA, vrátane sóje, ciroku, pšenice a kukurice.

V Argentíne je už zber sójových bôbov ukončený na 98% a pri odhadovanej úrode 2,14 t.ha-1 (10-ročné minimum) by mala produkcia dosiahnuť iba 36 mil. t. Vďaka dobrému počasiu tu pokročil aj zber kukurice na 51% s odhadom produkcie 32 mil. t.

Saudská Arábia sa rozhodla zľaviť z prísnych pravidiel a plánuje sprivatizovať svoj obilný priemysel, čo umožní súkromným mlynárom dovážať pšenicu zo širokého spektra ponúk a pôvodu. Na minulotýždňovej svetovej konferencii o zrninách v Dubaji experti Saudskej Arábie deklarovali, že domáci spotrebitelia menia svoje správanie a túžia po kvalitných prémiových výrobkoch. Dovozy obilia z európskych krajín a vysoké ceny nehnuteľností však komplikujú život mlynskému priemyslu v hlavnom meste. Preto si vláda tejto bohatej krajiny zvolila cestu menšieho odporu.

*Zdroje: SPPK; Európska Komisia; IEG Vu; internetové portály búrz.*

Spracovala: Ing. Vladimíra Debnárová, tajomník Združenia pestovateľov obilnín; [**www.obilninari.sk**](http://www.obilninari.sk)